אגף מערכות המידע ברשת רמי לוי שיווק השקמה, מסיים בימים אלה מהלך של הטמעת מערכת סיסאייד (SysAid). סיסאייד הינה מערכת הלפ-דסק (ניהול מוקד תמיכה) הנמכרת בישראל.
התקנת סיסאייד ברשתות השיווק, הינה חלק מתהליך ההתייעלות שעובר כל שוק, מאז אירועי המחאה החברתית בקיץ 2011.
"לפני סיסאייד כיבינו שריפות, היום אנחנו עובדים", אייל כרמי, מנהל מערכות מידע ברשת רמי לוי שיווק השקמה, מסביר כי לפני התקנת סיסאייד, עובדים שנתקלו בבעיות במחשב, היו מתקשרים או מגיעים פיזית לאגף מערכות המידע "ומסתובבים כאן במקום לעבוד". כיום העובדים למדו לפתוח קריאה והטיפול בתקלה הרבה יותר מסודר: "לפני סיסאייד כיבינו שריפות, היום אנחנו עובדים" מסכם כרמי את תהליך ההתייעלות המשמעותי שעבר אגף מערכות המידע, בעקבות הטמעת סיסאייד.
כרמי מספר כי סיסאייד משרתת באופן ישיר כ- 600 עובדי משרד הנהלה, מלאי ורכש ובנוסף נותן האגף שירות עקיף לאלפי משתמשים שעובדים עם קופות ומסופונים שבאחריות צד ג'. "כשמשתמש לא מקבל מענה מחברת צד ג', הוא פונה אלינו. היום ובעזרת הנתונים שאנו מקבלים מסיסאייד, יש לנו את כל התיעוד על הקריאה, מה שמאפשר לנו לברר את הסטאטוס שלה מול החברה החיצונית".
משה אטיה, מנהל מוצר SysAid בקבוצת קונסיסט אמר: "מערכת SysAid מספקת ארגז כלים שלם למחלקת ה-IT . היא כוללת את כל ניהול השירות, ניהול הנכסים וניהול הפרויקטים. המערכת מאפשרת גם ניהול שינויים ובעיות וכן SLA מתקדם וכמובן תמיכה בתהליכי ITIL כולל CMDB".
אטיה ציין שיתוף הפעולה עם אגף מערכות המידע ברשת רמי לוי שיווק השקמה היה יוצא דופן וקיצר בכך משמעותית את זמן היישום. "מדובר באחת מיחידות ה IT האיכותיות והמקצועיות בישראל, שיתוף הפעולה עם אגף ה IT של רמי לוי הביאה לכך שהצלחנו להרים מערכת שלמה בתוך מספר שבועות".